b'\n_START_ARTICLE_\nYassine Meriah\n_START_SECTION_\nSeurajoukkueura\n_START_PARAGRAPH_\nMeriah aloitti ammattilaisuransa AS Arianan edustusjoukkueessa Tunisian toiseksi korkeimmallasarjatasolla. H\xc3\xa4n siirtyi pian joulukuussa 2013 \xc3\x89S M\xc3\xa9tlaouiin, joka oli juuri noussut Tunisian p\xc3\xa4\xc3\xa4sarjaan kaudeksi 2013\xe2\x80\x932014. Avauskaudellaan Meriah pelasi 13 ottelua ja joukkue sijoittui p\xc3\xa4\xc3\xa4sarjassa yhdeks\xc3\xa4nneksi. Toisella kaudella Meriah pelasi yhden ottelun enemm\xc3\xa4n, mutta joukkue sen sijaan sijoittui sijalle 14.\n_START_SECTION_\nCS Sfaxien\n_START_PARAGRAPH_\nTammikuussa 2015 Meriah siirtyi Sfaxieniin ja ehti pelata kauden puolen v\xc3\xa4lin j\xc3\xa4lkeen yhdeks\xc3\xa4n ottelua tehden niiss\xc3\xa4 kaksi maalia. Sfaxien sijoittui Tunisian sarjassa nelj\xc3\xa4nneksi. Toisella kaudellaan Meriah p\xc3\xa4\xc3\xa4si joukkueen vakiopelaajiin pelaten kauden aikana 27 ottelua, kun Sfaxien sijoittui kolmanneksi. Kaudella 2016\xe2\x80\x932017 Meriah pelasi 23 ottelua tehden kolme maalia. Sfaxien sit\xc3\xa4 vastoin sijoittui nelj\xc3\xa4nneksi. My\xc3\xb6s kaudella 2017\xe2\x80\x932018 Sfaxien sijoittui nelj\xc3\xa4nneksi, kun Meriah pelasi kauden aikana 22 ottelua tehden yhden maalin.\n_START_SECTION_\nMaajoukkueura\n_START_PARAGRAPH_\n13. kes\xc3\xa4kuuta 2015 Georges Leekens valitsi Meriahin maajoukkueeseen CHAN 2016 karsintaotteluun Marokkoa vastaan. Sittemmin 1. syyskuuta 2017 Meriah teki ensimm\xc3\xa4isen maalinsa Tunisialle Kongon demokraattista tasavaltaa vastaan._NEWLINE_Kes\xc3\xa4kuussa 2018 Meriah valittiin Tunisian maajoukkueeseen 2018 MM-kilpailuihin Ven\xc3\xa4j\xc3\xa4lle.'